da en en en fr de da id da nb da da da da da da da da sv da da da da da nn da da da da da da da en en
Svanholm i ny protestsag og Brødre brillerede i Bagsværd - Svanholm Cricketklub
Tirsdag d. 19. april 2016 kl. 15:52 af Henrik Pfaff
Svanholms 1. hold er efterhånden blevet til et slags broderskab. Eller en hel stor familie kan man også kalde dem. Holdet ude mod AB bestod af brødrene Henriksen (Mads & Jonas), brødrene Shah (Zishan og Hamid) og brødrene Ahmad (Saad og Saif). Derudover Hasan Rashid og Basit Javed, der er fætre og Zameer Khan, Saud Munir og Wahab Hashmi, der alle står uden nogen familierelateret på holdet, men selvfølgelig også er en del af den store Svanholm-familie.
af Saad Ahmad og Søren Nissen
Selve kampen fik ingen tilskuere til at rejse sig af stolen af spænding. Det blev til en stensikker Svanholm-sejr på 74 point. Dermed blev forbandelsen brudt mod AB, der havde voldt Svanholm store problemer siden sidste sæson.
AB vandt lodtrækningen og sendte Svanholm til gærdet på en lille og hurtig bane. ”Partners in crime”, Zameer (36) og Saif (31) startede med at give Svanholm en god start på 59 point. Zameer i en meget flot og elegant stil, og Saif i en mere hårdtslående og aggressiv. AB fik dog et par hurtige gærde og satte Svanholm under pres, men Saad (24*), der var hjemvendt fra journalist-optagelsesprøve i Odense og Zishan (35) lagde 64 point sammen, og Svanholm endte med 164/5.
AB havde ikke meget at stille op, da holdets første tre gærde var ude for blot 19 point takket være god og disciplineret kastning fra Basit og fødselsdagsbarn og debutant Jonas Henriksen. Basit gjorde sig også bemærket i marken ved at tage et greb, der lignede en målmandsredning og havde givet kameramanden ”årets billede”, hvis han var til stede. Hasan Rashid viste, at han ikke kun kan batte, men også kaste. Han tog 4/14, og AB var alle ude for 89 point.
1. holds cap til Jonas og 2 gærder for 2 mod AB
Dette var formentlig Hamids sidste kamp for Svanholm i denne sæson. Han rejser sammen med landsholdettil Irland torsdag morgen, hvorhan skal spille for en klub hele sæsonen.Hamid vil uden tvivl blive savnet i Svanholm, oghele Svanholmønsker ham held og lykke i det irske.
Svanholm spiller sin sidste T20 kampe i den indledende runde torsdag d. 5. maj ude mod Nørrebro
Svanholm igen i protestsag
Mandag sendte DCF Svanholm en afgørelse på en protest, som Ishøj har nedlagt efter T 20- kampen mod os.
Den skyldtes, at dommerne efter Ishøjs mening brugte forkerte regler, nemlig regler fra sidste år om, hvor mange der må være inden for en ikke længere eksisterende cirkel tæt ved gærdet. DCF har givet Ishøj medhold og dekreteret omkamp. Vi er altså helt uden skyld i denne affære og DCF’s afgørelse vil blive anket til amatør- og ordensudvalget, idet Ishøjs protest er sendt for sent ind. Et faktum, som DCF søgte at skjule for Svanholm og som DCF ikke har taget stilling til i afgørelsen, selvom vi selvfølgelig krævede sagen afvist, da den klokkeklart led af den formmangel.
Nu må vi se, hvad der ender med.
Efter sigende har vi dansk klubrekord i foretrædender for Danmarks Idræts Forbunds amatør og ordensudvalg. Og vi har aldrig tabt en sag. Nu må vise om denne sag også ender der. Det er faktisk ikke til at forstå, at DCF ikke kan finde ud af det. Det kunne de heller ikke sidste år i den såkaldt Amjad Khan-sag, Den var også fyldt med formfejl. Men de bliver bare ved med at gøre tingene forkert. Det er da sørgeligt, og det er ”sjovt”, at det er den samme klub, det skal gå ud over.
2.- og 3. holds gevinster
Både 2. og 3.holdet vandt sikre sejre. Hvidovre måtte lægge ryk til Bilal Khan, da Bilal Khan scorede 60 på 27 bolde og mishandlede Hvidovres kastere, der måtte læg ryg til en score på 188/2 i T 20 kampen.
En selvbevidst ung herre ved navn Bilal Khan efter 60 på 27 bolde
Sådan kan man også være påklædt under fielding Sair Anjum, der snart forlader os for at læse et halvt år i Australien
Azans appel er god. Det syntes fotografen også, men ikke dommeren
Hvidovre endte med 102/5.
Tredjeholdet havde T 20 debut i en stærk opstilling med 3 spillere, der spillede for Nørrebro i elitedivisionen i fjor.
De gjorde sig nu ikke alle sammen, men det gjorde vores egne Shabaz Khan (en af Zameer Khans utallige fætre) med 36 ud af 139. Bella lavede 108.